ჯორჯ უოლკერ ბუში

ჯორჯ უოლკერ ბუში ( დ. 6 კვირკვე 1946, ნიუ-ჰევენი, კონექტიკუტი) — ამერიკაშ აკოართაფილი შტატეფიშ 43-ა პრეზიდენტი (2001-2009) დო ტეხასიშ 46-ა გუბერნატორი (1995-2000), რესპუბლიკარი. 

თინა ააშ-შ 41-ა პრეზიდენტიშ ჯორჯ ჰ. უ. ბუშიშ დო ბარბარა ბუშიშ უნჩაში სქუა რე. ბუშიქ გათჷ იელიშ უნივერსიტეტი დო ჰარვარდიშ ბიზნეს სკოლა, 1968–1974 წანეფს ააშ-შ ერუანულ გვარდიას მოინალენდჷ. ათეშ უკული თინა ნავთობიშ ფანიურ ბიზნესის მუშენდჷ. 1977 წანას თინაქ ლორა ბუში მიჸონჷ ჩილო. 1978 წანას თიქ გაამეფიშ პალატას ინაჸოთჷ კალი, მარა დემარცხდჷ. მუსხირენ წანა თინა ბეისბოლიშ კლუბიშ ტეხასიშ რეინჯერსიშ ალმამინჯე რდჷ. 1994 წანას ბუშიქ ტეხასიშ გუბერნატორიშ სხუნუას გიმორძგჷ. 2000 წანას ააშ-შ ართ-ართ არძაშე ონირზე ოპრეზიდენტე სხუნუეფს თიქ მოქიმინჯე ვიცე-პრეზიდენტი ელ გორი დამარცხჷ. სხუნუეფს მახორობუეფიშ ხონარიშ უმოსობა გორქ მიღჷ, მარა მასხუნალეფიშ კოლეგიაშ ხონარიშ უმოსობათ ბუშიქ გიმორძგჷ.

 სქოლიო 

კატეგორია:ააშ-შ პრეზიდენტეფი
კატეგორია:ტეხასიშ გუბერნატორეფი
კატეგორია:დუნაბადი 1946